বিগত কয়দিন আগে বিনীত ভঙ্গিতে রিক্সা চালক গনকে পটায়া রাজি করিবার মানসে বেশি ভাড়া প্রস্তাব করিতেছিলাম আর উহারা আমার প্রস্তাবে অর্থের সামান্য পরিমান শুনিয়া বিরক্তি লয়া প্রত্যাখ্যান করিতেছিল ...লম্বা লাইনের আশ পাশের রিক্সা গুলিকে গার্ড গণ কঠোর হস্তে দমন করিয়া লাইনের শেষ মাথায় পাঠায়া দিতেছিলেন..এমতাবস্থায় সদ্য সস্রু গুম্ফ উদ্গত এক কিশোর রিক্সা লয়া হঠাত করিয়া একদম সামনের দিকে আসিয়া এক ফাঁকে ঢুকায়া দিল,দেখি গার্ড তাহার রিক্সার হাতল ধরিয়া তাহাকে সহযোগিতা করিতেছে রিক্সা জায়গা মত  নিতে[সাধারণত গার্ড রা তাহাদের কুত্সিত ভাষায় গালি গালাজ করিয়া বা প্রয়োজনে শারীরিক পীড়ন করিয়া শৃঙ্খলা বজায় রাখিতেই অভ্ভস্ত ] ।গার্ড এর এহেন মহানুভবতায় আমি মুগ্ধ বিস্মিত হয়া কিশোর কে ৫ টাকা বেশি ভাড়া কবুল করিয়া প্রস্তাব রাখিতেই সে রাজি হইলো এবং দেখিলাম, গার্ড এর হস্ত তাহার হস্তের মিলনে অস্বাভাবিক লেনদেন কার্য সাধন করিল...গার্ড স্বীয় দক্ষিন হস্ত পকেট এর দিকে ধাবমান করিয়া তৃপ্ত ভঙ্গিতে তাড়া দিয়া কহিল..যা যা বেটা তাড়াতাড়ি যা..ভীর জমাইশ না ।  হঠাত দেখি সুবেশী ১ যুবক গার্ড এর হস্ত চাপিয়া ধরিয়াছে ..অপর হস্তে  আমার রিক্সার হাতল ধরিয়া আকর্ষণ করিতেছে ।  মজা লইতে আমার নেয় আরো দুই চারিজন পাঁঠা যাহারা চক্ষু বুজিয়া সহিতেছিল, সবাই ভীর জমাইল... যুবক অত্যন্ত ক্রোধান্নিত হয়া গার্ড এর পোশাকের সম্মুখস্ত উর্ধ ভাগ ধারণ করিয়া স্বীয় দিকে আকর্ষণ করিয়া তীব্র ভাবে গালিগালাজ করিতেছিল ।  অবশেষে প্রতীয়মান হইলো যে যুবক পুলিস হইতে সদ্য rab এ যোগদান কারী একজন অফিসার যাহার বাস্থান নিকটেই ।  গার্ড ধস্তা ধস্তি বন্ধ করিল,উহার সঙ্গী গণ আশপাশে গা ঢাকা দিল,ধৃত গার্ড এর পান রস রঞ্জিত আজন্ম অস্নাত অধৌত দন্ত কৌমুদী বিকশিত হইলো ,কহিল  সার...আমরারে মাইরা কি করবেন? গরিব মানুষ,যে কয় টাকা পাই সংসার চলেনা,তাই হেরা খুশি মনে যা দেয় নেই.....আপনেও আইনের লোক, আমিও এইখানে শৃঙ্খলা রক্ষা করি...[ইঙ্গিত টা আপনি আর আমি তো একই...] ...শুনিয়া যুবক তেলে বেগুনে জলিয়া উঠিল..গার্ড এর পকেটে হস্ত প্রবেশ পূর্বক যখন বাহির করিল, তখন মুঠা ভর্তি দুই টাকার নোট ।  পূর্বকৃত মন্তব্যের শাস্তি বিধান করিতে কঠোর হস্তে গার্ড কে চপেটাঘাত করিয়া কহিল তুই ঘুষ নিবি নে লুকায়া নে ,আমি একটা আইনের লোক,আমার সামনে নিলি কেন? 